Næstved Kommune

Teatergade 8, 2. sal.

4700 Næstved

5588 5010

[www.naestved.dk](http://www.naestved.dk)

Dagsorden

Mødeforum

**Styregruppen for Rammeaftale Sjælland**

Sagsnr

**2015-**

Dokumentnr.

**2015-**

Mødedato

**6/2-2015**

Tid

**Kl. 9-12**

Sted

**Roskilde Kommune, Rådhusbuen 2**

**4000 Roskilde – Mødelokale 2B**

Deltagere

**Bruno Lind – Næstved**

**Kenn Thomsen – Holbæk**

**Rita Pedersen – Solrød**

**Lone Feddersen – Lejre**

**Michael Nørgaard – Region Sjælland**

**Anne Andersen – KKR Sjælland**

**Bo Gammelgaard – Sekretariatet**

**Svetlana Sokolska – Sekretariatet**

**Povl Skov – Sekretariatet**

Gæster

**Jacob Nordby – Ringsted**

**Inger Marie Vynne Lejre**

**Pedro Michael – Lolland**

**Erik Pedersen - Odsherred**

**Svend Erik Olsen – Økonomigruppen**

**Margit Næsby – Børn og Unge**

Afbud

**Lau Svendsen Tune - Vordingborg**

**Gitte Løvgren – Odsherred**

**Alma Larsen – Guldborgsund**

**Mogens Raun Andersen – Roskilde**

**Poul Bjergved – Slagelse**

Referent

**1. Godkendelse af referat fra Styregruppemøde 14/11-2014**

**Indstilling:**

Sekretariatet indstiller:

* At styregruppen godkender referatet fra 14/11-2014

**Bilag:**

* Referat fra styregruppemøde 14/11-2014 <http://rs17.dk/media/7942/referat_styregruppem_de_rammeaftale_sj_lland_14112014.docx>

**Beslutning:**

* Referatet blev godkendt

**2. Nyt fra netværksgrupperne – årsrapporter 2014**

**Baggrund:**

På mødet deltager repræsentanter for netværksgrupperne, som vil fremlægge årsrapporter for 2014. Mødekalender 2015, seneste mødereferater og årsrapporter er vedlagt i bilag

**Indstilling:**

Det indstilles:

* At styregruppen tager orienteringen til efterretning
* At kontaktpersonerne fra styregruppen deltager i de næste møder i netværksgrupperne

**Bilag:**

* Mødekalender for 2015:

<http://rs17.dk/media/8570/m_deoplan_2015_21-01-2015.pdf>

* *Børn og unge*

Referat <http://rs17.dk/media/8304/referat_af_m_de_den_9.12.2014_2028038_.docx>

Årsrapport 2014 <http://rs17.dk/media/8310/_rsrapport_2014_b_rn_og_unge.pdf>

* *Sindslidende*

Referat <http://rs17.dk/media/8342/referat_21.11.2014.docx>

Årsrapport2014 <http://rs17.dk/media/8680/_rsrapport_2014_voksne_sindslidende.pdf>

* *Handicappede*

Ref: <http://rs17.dk/media/8829/referat_af_netv_rksm_de_d._20.november_2014.docx>

Årsrapport <http://rs17.dk/media/8674/_rsrapport_2014__voksnehandicap.pdf>

* *Økonomi*

Årsrapport kommer i uge 6

* *Specialundervisning*

Årsrapport kommer i uge 6

**Beslutning:**

* Styregruppen besluttede grundet afbud fra netværkstovholderne at udsætte fremlæggelserne fra netværksgrupperne Voksne Sindslidende, Voksne Handicappede, Specialundervisning og Økonomigruppen, til næste møde
* Styregruppen tog orienteringen fra netværksgruppen Børn og Unge til efterretning.
* Styregruppens kontaktpersoner gav tilsagn om deltagelse i førstkommende møder i deres respektive netværksgrupper

**3. Anbragte børns undervisning/uddannelse – Ministertema 2015**

**Baggrund:**

Anbragte børns undervisning og uddannelse er ultimo 2013 udpeget til minstertema i rammeaftalen 2015. jf. nedenstående. Der er efterfølgende nedsat en arbejdsgruppe med Kalundborg som tovholder, som har udarbejdet vedhæftede notat. Notatets hovedpunkter er følgende:

*Baggrund*

Uddrag af daværende Socialminister Annette Wilhelmsens udmelding om temaet til rammeaftalerne for 2015 16. december 2013.

"Da anbringelse af børn og unge ofte sker på tværs af kommunegrænser, er der tale om et område, hvor det er vigtigt med fokus på tværgående koordinering mellem den anbringende kommune, som står for den sociale indsats, og kommunen eller regionen, hvor barnet/den unge er anbragt og går i skole. Jeg vil på den baggrund gerne anmode om, at anbragte børn og unges undervisning/uddannelse drøftes mellem kommuner og regioner som led i udarbejdelse af udviklingsstrategierne for 2015, samt at der under drøftelserne sættes fokus på samarbejde på tværs af interne skoler og inklusion i det almindelige skolesystem.

Jeg vil gerne opfordre til, at drøftelserne tager afsæt i de forskellige målgruppers behov og ressourcer."

I "Vejledning om særlig støtte til børn og unge og deres familier § 571 (Social-, Børne- og Integrationsministeriets vejledning nr. 9007 af 7/1 2014) står: " I forbindelse med valget af anbringelsessted skal der tages stilling til barnets eller den unges skolegang, jf. servicelovens § 68b, stk. 1. Det betyder, at der som udgangspunkt skal være taget stilling til det konkrete skoletilbud, inden anbringelsen finder iværksættes. Derfor bør valget af anbringelsessted finde sted på grundlag af en tværfaglig vurdering, hvor også Pædagogisk Psykologisk Rådgivning (PPR) inddrages."

Forslag til procedure ved valg af skoletilbud

Med henblik på at få igangsat den ønskede tværgående koordinering af anbragte børns undervisning og uddannelse samt sikre, at anbragte børn inkluderes i den almene skole fremsættes nedenstående forslag til procedure ved valg af skoletilbud. Proceduren uddybes efterfølgende:

1. Før anbringelse.
   1. Beskrivelse af undervisningsbehov v/PPR
   2. Familieafdelingen finder botilbud
   3. Opholdskommune finder skoletilbud
2. Under anbringelsen.
   1. Opholdskommunes PPR følger eleven
   2. Hjemkommunens familieafdeling følger barnet/den unge
   3. Skole samarbejder med lokal PPR
   4. Hjemkommunens PPR følger sagen og samarbejder med opholdskommunens PPR
3. Ved hjemgivelse.
   1. Hjemkommunens Familieafdeling samarbejder med lokal PPR om hjemgivelse og relevant skoletilbud
   2. Opholdskommunens PPR samarbejder med skole og hjemkommunens PPR om at få overgivet relevante oplysninger
4. Overgang til uddannelse
5. Samarbejde med UU ifølge gældende lovgivning

Proceduren uddybes i bilag

**Indstilling:**

Det indstilles:

* At styregruppen tager orienteringen til efterretning og der udarbejdes en tidsplan

**Bilag:**

* Notat om Anbragte Børns undervisning - særligt minister tema til rammeaftalerne for 2015 - anbragte børn og unges undervisning/uddannelse/inklusion

**Beslutning:**

* Styregruppen tog orienteringen fra arbejdsgruppen v/ Margit Næsby, Roskilde til efterretning.

**4. De mest specialiserede tilbud 2014/2015 II**

**Baggrund**

Den administrative styregruppe for Rammeaftale Sjælland har i 2013 igangsat et arbejde om de mest specialiserede tilbud/indsatser på børne- og voksenområdet i kommunerne i region Sjælland. Styregruppen har i den forbindelse nedsat et Ekspertpanel til udpegning af de mest specialiserede tilbud og indsatser i region Sjælland. Ekspertpanelet har i efteråret 2013 og 2014 udsendt spørgeskemaer til kommunerne med en række kriterier for specialisering og på den baggrund kortlagt de specialiserede tilbud/indsatser i kommunerne i region Sjælland.

På styregruppemøde 14/11-2014 godkendte styregruppen ekspertpanelets indstillinger af mest specialiserede tilbud 2014/2015: Kildebo - med fokus på senhjerneskadedelen, BOMI – Hjerneskadedelen, Platangården – afdelingen for spiseforstyrrelser, Børneskolen Filadelfia, Bakkegården – Skelbækgårddelen: Kompetencemiljø for unge kriminelle udviklingshæmmede, Kofoedsminde – den sikrede afdeling (tilbuddet er dækket af lovgivningen om objektiv finansiering), Synscenter Refsnæs, Orions Bælte – Prader Willis syndrom.

Styregruppen godkendte herunder at der tages kontakt til autismetilbuddene (Autismecenter Storstrøm og Autismecenter Vestsjælland og Autismetilbud i Region Sjælland) og diabetikerhjemmet Solglimt ift. uddybende oplysninger.

Styregruppen besluttede at der ligeledes tages kontakt til kommunikationscentrene (CSU Slagelse, CSU Holbæk, SRC Roskilde, VISP Næstved, Taleinstituttet, Synscentralen) samt Specialrådgivningen ift. indhentning af uddybende oplysninger og herunder med fokus på hvad der er det mest specialiserede indenfor  tilbuddene dvs de mest specialiserede indsatser og faglige miljøer.

Ekspertpanelet har efterfølgende udsendt supplerende spørgeskemaer ift. de pågældende tilbud indenfor autismeområdet, kommunikationsområdet og diabetikerhjemmet Solglimt.

Alle tilbud har svaret på de udsendte spørgeskemaer.

*Sagen er efterfølgende behandlet på møde i ekspertpanelet 9/12-2014:*

*Autismeområdet (ACV, ACS, Himmelev):*

* Ekspertpanelet vurderer at der indenfor voksenautismeområdet (ACV og ACS er et højt fagligt niveau og specialisering, men det er ikke muligt på det foreliggende grundlag endeligt at vurdere om det er mest specialiserede tilbud/indsatser ift. de gældende kriterier.
* Ift. autismetilbud/indsats på børne/ungeområdet indstiller ekspertpanelet Himmelev (særligt skærmet indsats 2-4 pladser), som et mest specialiseret tilbud.
* Autismeområdet indgår som de øvrige tilbud/indsatser i næste indstillingsrunde i 2015

*Kommunikationsområdet (CSUx2, SCR, VISP, Taleinstittuttet, Synscentralen):*

* .Ift. kommunikationsområdet vurderer ekspertpanelet at der er højt specialiserede miljøer og indsatser med flere faglige miljøer der løfter området.
* Ekspertudvalget kan konstatere, at kommunikationsområdet incl. den højt specialiserede del løftes at flere forskellige institutioner på tværs af regionen og som følger den organisering der er skabt ud fra de gamle amter
* Ekspertpanelet kan konstatere at der både er meget små målgrupper og bredere indsatser indenfor området.
* Ekspertpanelet kan samtidig konstatere at der er reduktion i abonnementsaftaler på området.
* Ekspertpanelet anbefaler at området afdækkes og herunder med fokus på organisering, samarbejde og sikring af de små specialer.

*Hjælpemiddelområdet:*

* Ekspertpanelet kan konstatere at ingen kommuner har peget på Specialrådgivningen som et af de mest specialiserede tilbud de anvender udenfor egen kommune.
* Specialrådgivningen oplever vigende kundegrundlag fra kommunernes side.
* Specialrådgivningen er VISO-leverandør og det vil der stadig være brug for i region Sjælland
* Der findes samtidig også andre VISO-leverandører indenfor hjælpemiddelområdet
* På den samlede baggrund indstiller ekspertpanelet ikke Specialrådgivningen som et af de mest specialiserede tilbud.

*Diabetikerhjemmet Solglimt:*

* Ekspertpanelet kan konstatere at ingen kommuner har peget på Diabetikerhjemmet Solglimt som et af de mest specialiserede tilbud de anvender udenfor egen kommune
* Ekspertpanelet vurderer at der indenfor det specialiserede socialområde er behov for højt specialiserede tilbud der defineres ift. diagnoser som varetages indenfor sociale tilbud (ADHD) og ikke ift. sundhedsfaglige diagnoser der definerer et socialt tilbud.
* På den baggrund er diabetikerhjemmet Solglimt ikke indstillet som et af de mest specialiserede tilbud

Ift. formidling informeres kommuner og faglige netværk om resultaterne af indstillingsrunden.

Ift. ekspertpanelets videre arbejde og proces drøftes dette på næste møde.

**Indstilling:**

Det indstilles:

* At styregruppen tager orienteringen til efterretning
* At styregruppen godkender ekspertpanelets indstilling:
* Himmelev (skærmet indsats 2-4 pladser) indstilles som mest specialiseret
* Ekspertpanelet anbefaler at kommunikationsområdet afdækkes

**Bilag:**

* Supplerende spørgeskema udsendt til kommunerne november 2014

**Beslutning:**

* Styregruppen tog orienteringen til efterretning
* Styregruppen godkendt ekspertpanelets indstilling

**5. Kommunikationsområdet (VISP, Taleinstituttet) og Specialrådgivningen**

**Baggrund:**

Styregruppen har ultimo 2014 besluttet at igangsætte en analyse af kommunikationsområdet som en del af udviklingsarbejdet med eksisterende og nye projekter finansieret af en udviklingspulje.

Det er på efterfølgende rammeaftalemøde 14/1, med repræsentanter fra Roskilde, Næstved, Holbæk og Slagelse, besluttet at bruge Taleinstituttet, VISP og Specialrådgivningen som cases, da disse institutioner alle oplever reduktion i abonnementsaftaler.

Ift. VISP har Lolland og Guldborgsund kommuner i 2014 meddelt at de ønsker at opsige deres abonnementsaftaler og hjemtage opgaverne i kommunalt regi med virkning fra januar 2016. Det betyder at VISP skal reducere den samlede drift med 36% (2014 tal) og ligeledes revurdere abonnementsaftalen mhp at undersøge om der kunne være andre attraktive betalingsmodeller for kommunerne. VISP er påbegyndt et analysearbejde som skal danne grundlag for eventuelle nye modeller for tilkøb af ydelser på forskelligt niveau, afhængig af hvad kommunerne reelt kan og ønsker at løse i eget regi.

Ift. Taleinstituttet har Lolland og Næstved Kommuner i 2014 opsagt aftalen til december 2015. Bestyrelsen har efterfølgende besluttet at nedlukke Taleinstituttet som selvstændig institution med udgangen af 2015 og indlede forhandlinger med de interesserede kommuner om evt. virksomhedsoverdragelse. I Guldborgsund Kommune er nedsat en arbejdsgruppe som arbejder med at beskrive et tilbud, som på kvalificeret og faglig måde kan løse opgaven ift. børn med specifikke sproglige vanskeligheder.

Ift. Specialrådgivningen i Holbæk har flere kommuner har opsagt kontrakten i år, og man nu står tilbage med fire af regionens kommuner. I Odsherred er der p.t. en drøftelse og politisk behandling af om man skal fortsætte med at bidrage til specialrådgivningen i Holbæk. Odsherred kommune har i den forbindelse fremsendt punkt om Specialrådgivningen til K17 som de ønsker drøftet på førstkommende møde i K17. Sagen skal behandles i styregruppen for rammeaftalen inden den drøftes i K17 og punktet er derfor sendt til høring i Holbæk. Punktet til K17 med Holbæks kommentarer er vedlagt i bilag

Ift. analysen af kommunikationsområdet er nedsat en arbejdsgruppe med repræsentanter fra de tre institutioner og RS17-sekretariatet. Gruppen har afholdt sit indledende møde ultimo januar 2015 og drøftet projektplan forud for analysestart.

Der er primo januar taget kontakt til VISO ift. konsulentbistand i forbindelse med analysen og afventes svar . Der er medio januar taget kontakt til Hillerød kommune ift. erfaringsudveksling omkring omorganisering af kommunikationsområdet og afholdes møde ultimo februar.

Beskrivelser af de 3 cases og udkast til projektplan er vedlagt i bilag

**Indstilling:**

Det indstilles:

* At styregruppen tager orienteringen til efterretning
* At styregruppen drøfter Odsherreds henvendelse til K17
* At styregruppen drøfter organisering og projektplan

**Bilag:**

* Notat om VISP
* Notat om Taleinstituttet
* Punkt til K17 med Holbæks kommentarer
* Projektplan
* Notat om Specialrådgivningen – eftersendes

**Beslutning:**

* Styregruppen tog orienteringen til efterretning
* Odsherreds henvendelse er sendt til høring i Holbæk Kommune som med Styregruppens opbakning indstillede Specialrådgivningen til Taskforce ift. lukningstruede tilbud jf. Styringsaftale 2015
* Sekretariatet igangsætter Taskforceprocedure
* Analysen af Kommunikationsområdet og Specialrådgivningen færdiggøres så den kan indgå i Rammeaftale 2016 med behandling på møde i styregruppen, K17 og KKR inden sommerferien 2015
* Sagen videresendes til K17 og KKR ift. orientering om hvordan de 3 sager håndteres ift. det fælleskommunale herunder rammeaftalen for det kommende år

**6. National koordinationsstruktur og Centrale udmeldinger fra Socialstyrelsen II**

**Baggrund:**

Lov om ændring af lov om social service mv. er trådt i kraft 1/7-2014 og rummer væsentligst en National koordinationsstruktur, hvor Socialstyrelsen får en række beføjelser ift. kommunerne: Socialstyrelsen overvåger specialiserede og komplekse målgrupper, melder temaer ud som kommunerne skal forholde sig til og kan pålægge kommunerne oprettelse og drift af tilbud.

Socialstyrelsen har pr 1/11, udsendt to første centrale udmeldinger som kommunerne skal forholde sig til og som indgår i den eksisterende rammeaftaleorganisering og fremadrettet administrativt og politisk behandles som en del af rammeaftalens udviklingsstrategi.

De to første centrale udmeldinger omhandler 1) Børn og unge med alvorlig synsnedsættelse 0-17 år og 2) Voksne med kompleks erhvervet hjerneskade. Deadline for behandling er 1/3-2016, fremadrettet er det sammen med rammeaftalen i oktober. Rammeaftalesekretariatet varetager indsamlingen af data fra kommunerne primo 2015. Den næste centrale udmelding er Unge med alvorlige spiseforstyrrelser (1/11-2015)

Ultimo december 2014 og medio januar 2015 er afholdt workshops om forpligtende samarbejde med hhv. synsområdet og hjerneskadeområdet som cases jf. de centrale udmeldinger.

I processen forud for de centrale udmeldinger har Socialstyrelsen været i dialog med styregruppen og rammeaftalesekretariatet. Der lægges op til at denne dialog herunder i KLs koordinationsforum og senest er afholdt dialogmøde med repræsentanter fra styregruppen ultimo januar 2015 jf. vedlagte dagsorden.

Sekretariatet har udarbejdet spørgeskemaer ift de to centrale udmeldinger som efterfølgende er sendt til høring i netværksgrupperne og hos Socialstyrelsen. Efterfølgende er foretaget småjusteringer og spørgeskemaerne planlægges udsendt til kommunerne i uge 6. Spørgeskemaerne er vedlagt i bilag.

**Indstilling:**

Det indstilles:

* At styregruppen tager orienteringen til efterretning.
* At styregruppen godkender spørgeskemaerne til kommunerne ift. de centrale udmeldinger inden udsendelse.

**Bilag:**

* Link til lov om ændring af lov om social service mv**.** <http://www.ft.dk/samling/20131/lovforslag/l165/som_vedtaget.htm?param1=abb>
* Dagsorden til dialogmøde med Socialstyrelsen 26/1-2015
* Spørgeskemaer til kommunerne ift. de centrale udmeldinger

**Beslutning:**

* Styregruppen tog orienteringen til efterretning

**7. Forpligtende samarbejde – workshop om synsområdet og hjerneskadeområdet II**

**Baggrund:**

Styregruppen for Rammeaftale Sjælland har afholdt to workshops om forpligtende samarbejde med hhv. synsområdet og hjerneskadeområdet som cases jf. Socialstyrelsens  centrale udmeldinger som er udsendt til kommunerne 1/11.

Formålet med de to workshops var - med baggrund i et fælles overblik over udbud og anvendelse af indsatser og tilbud til voksne med kompleks erhvervet hjerneskade – at drøfte behov og muligheder for et styrket samarbejde og koordinering.

På de to workshops drøftede udbydere og bestillere på synsområdet og hjerneskadeområdet tilbud, behov og muligheder for samarbejde indenfor de forskellige målgrupper jf. Socialstyrelsens centrale udmeldinger

På begge workshops var indledningsvis oplæg fra Socialstyrelsen om indholdet i de centrale udmeldinger og fra rammeaftalesekretariatet om processen ift. de centrale udmeldinger i region Sjælland. De to efterfølgende gruppearbejder drøftede, med udgangspunkt i spørgsmålene i de centrale udmeldinger, følgende:

1) Hvilke indsatser/tilbud der er i regionen med udgangspunkt i oplæg fra udbyderne,

2) Hvilke indsatser/tilbud der anvendes i regionen med udgangspunkt i oplæg fra bestillerne

3) Hvilke tilbud/indsatser der mangler for at opfylde behovene på området

4) Snitflader/samarbejder mellem kommunerne og ift de lands-/landsdelsdækkende tilbud

5) Behov for særlige tiltag til sikring af tilstrækkelige udbud af indsatser/tilbud.

Program, plancher og opsamlinger fra de to workshops er vedlagt i bilag.

Der henvises også til punkt 11., for en status på arbejdet med fokusområder 2014.**\***

**Indstilling:**

Det indstilles:

* At styregruppen tager orienteringen til efterretning
* At styregruppen drøfter den videre proces ift arbejdet med forpligtende samarbejde

**Bilag:**

* Program, deltagerliste og plancher fra workshop om synsområdet 15/12-2014 <http://rs17.dk/arrangementer/workshop-om-forpligtende-samarbejde-paa-synsomraadet-den-15-december-2014.aspx>
* Program, deltagerliste og plancher fra workshop om hjerneskadeområdet 16/1-2015
* <http://rs17.dk/arrangementer/workshop-om-forpligtende-samarbejde-paa-hjerneskadeomraadet-den-16-januar-2015.aspx>
* Opsamling fra workshop 15/12-2014 om synsområdet
* Opsamling fra 16/1-2015 om hjerneskadeområdet

**Beslutning:**

* Styregruppen tog orienteringen til efterretning
* Styregruppen besluttede at fokusområdet for forpligtende samarbejde varetages i forbindelse med igangsatte og igangværende projekter og aktiviteter, herunder:
* a) Overvågning af mest specialiserede tilbud via ekspertpanelets årlige udpegning af mest specialiserede tilbud
* b) Taskforceprocedure ift. lukningstruede bevaringsværdige tilbud i styringsaftalen for 2015
* c) Igangsatte analyse af kommunikationsområdet
* d) Arbejdet med de centrale udmeldinger herunder de afholdte workshops
* Fokusområdet afrapporteres i forbindelse med rammeaftale 2016 under aktivitetsstatus

**8. Økonomi I: Ny takstbekendtgørelse**

**- Ændringer i bekendgørelse om beregning af takster og betaling for visse ydelser og tilbud efter serviceloven**

**Baggrund:**

Den 13. januar udsendte Ministeriet for Børn, Ligestilling, Integration og Sociale Forhold ny bekendtgørelse om beregning af takster og betaling for visse ydelser og tilbud efter serviceloven. Bekendtgørelsen træder i kraft den 15. januar 2015 og har virkning for takster, som fastsættes efter denne dato. Bekendtgørelsen omfatter tillige alle under/overskud der oparbejdes efter 1. januar 2015.

I praksis betyder det at bekendtgørelsen gælder for takster der beregnes til 2016 da vi har modtaget alle takstberegninger. KL udsender primo februar 2015 et nyt afsnit til budgetvejledningen hvor de fremkommer med deres kommentarer.

I forhold til bekendtgørelsen fra 2007 er der ifølge økonomigruppen sket følgende væsentlige ændringer som der skal tages stilling til og indarbejdes i styringsaftalen til 2016:

* Fastsættelsen af takster ændres fra gældende for tilbud til gældende for ydelser dog kan der fastsættes takster for ydelsespakker der indeholder flere ydelser. Der kan endvidere fastsættes flere takstniveauer for en ydelse når omfang er forskelligt.
* Nyt overskud på op til 5% skal ikke indregnes i taksten men kan i stedet hensættes til senere brug (dække underskud, effektivisere, kvalitetsudvikle eller lignende – skal dog være anvendt inden 5 år.
* Nyt underskud på op til 5% kan ikke indregnes i taksten men skal dækkes ved f.eks effektivisering eller tidligere års overskud.
* Nyt takster for kvindekrisecentre og forsorgshjem fastsættes som faste takster.
* Nyt indgåelse af abonnementsordninger på alle tilbudstyper (dog ikke kvindekrisecentre og forsorgshjem) i stedet for salg af ydelser.
* Forpligtende købsaftaler, hvor en eller flere kommunalbestyrelser garanterer for betaling af et bestemt antal pladser i et tilbud i en aftalt periode, hvis pladserne ikke efterspørges af andre
* Aftaler om delt finansieringsansvar, hvor en eller flere kommunalbestyrelser bidrager til finansieringen af et konkret tilbud, uden at kommunalbestyrelsen selv er driftsherre.

Ad første punkt) Ift. spørgsmål - om alle tilbud skal omlægges til ydelser? og om der kan være en ydelsespakke for et tilbud eller om der skal være flere? – er det økonomigruppens vurdering at fortolkningen af omlægningen til ydelser er, at ydelserne fastsættes individuelt og indgår i en ydelsespakke i forhold til et tilbud. Et tilbud kan så have en eller flere ydelsespakker afhængig af institutionens målgruppe.

**Indstilling:**

Det indstilles:

* At styregruppen tager orienteringen til efterretning.

**Bilag:**

* Link til Takstbekendtgørelsen på ministeriets hjemmeside: <https://www.lovtidende.dk/Forms/L0700.aspx?s31=10&s19=9&s20=2015>

**Beslutning:**

* Styregruppen tog orienteringen til efterretning

**9. Økonomi II: Takstanalyse budget 2015**

**Baggrund:**

Økonomigruppen har siden etableringen i 2007 lavet 2 årlige økonomianalyser af henholdsvis budget- og regnskabstaksterne omfattende ca. 2,5 mia. kr. i omsætning på det specialiserede område i region sjælland. Økonomianalyserne giver mulighed for at følge den overordnede udvikling i pladstallet på det specialiserede social område, (som ligger på ca. 6.790 pladser), den budgetterede belægningsprocent, den realiserede belægningsprocent og den årlige efterregulering. Økonomianalysen er blevet udbygget med tal for den samlede udgiftsudvikling på det specialiserede socialområde via tal fra KL baseret på kommunernes indberetninger.

Økonomigruppen arbejder på at den kommende analyse (budget 2015) i forhold til de årlige analyser, som KKR Sjælland har fået forelagt skal have et øget detaljeringsniveau herunder på tilbudsniveau. Som grundlag for oplæg til en treårig aftale udarbejdes en analyse af udviklingen i regnskabstaksterne i perioden 2011 til 2013 reguleret for indregnede over og underskud. De tilbud der indgår i analysen er indberettet af kommunerne som foranstaltninger efter servicelovens § 103, 104,107 og 108 på voksenområdet og § 32, 66 og 67 på børneområdet.

*Kommissorium om udbygget analyse af takstudvikling og økonomi på det specialiserede socialområde i region Sjælland.*

*Baggrund for analysen*

KKR Sjælland drøftede på sit møde den 10. marts 2014 en fælles anbefaling til kommunerne til takstudviklingen på det specialiserede social- og undervisningsområde. KKR Sjælland bad om, at der ved behandlingen af sagen i 2015 foreligger en analyse som oplæg til en treårig aftale.

KKR Sjælland har siden 2007 løbende 2 gange årligt fået forelagt analyser af takst- og udgiftsudviklingen. (hhv. budget og regnskab). KKR Sjælland har i en årrække påvirket økonomien på området gennem fælles aftaler om både en afdæmpet udvikling i taksterne og reduktioner i taksterne. I de årlige analyser, som er blevet forelagt i styregruppen for socialområdet, K17 og KKR, har man fulgt:

1. Udviklingen i pladstallet fra år til år
2. Den budgetterede og den realiserede belægningsprocent
3. Den budgetterede og realiserede omsætning på de takstbelagte tilbud
4. Den årlige efterregulering i form af overførsel af overskud og underskud fra et regnskabsår til efterfølgende budgetår
5. Nogle år er analyserne blevet udbygget med tal for den samlede udgiftsudvikling på det specialiserede socialområde via tal fra KL baseret på kommunernes indberetninger.

Det er ønsket, at den kommende analyse i forhold til de årlige analyser, som KKR Sjælland har fået forelagt skal have et øget detaljeringsniveau herunder på tilbudsniveau.

Kommissorium for udbygget analyse af takstudviklingen og økonomi er vedlagt i bilag

*Anbefalinger*

Økonomigruppen anbefaler at de tilbud der indgår i analysen afgrænses til de tilbud der er anført som til efter servicelovens § 107 og 108 i budget 2014 reguleret for til og afgange. Afgrænsningen begrundes i at Det Sociale Tilsyn øst pt. ændre visitations praksis af de tilbud der er etableret i boliger efter § 105, stk. d, i lov om almene boliger m.v.

Med de til rådighed værende ressourcer har dette desværre ikke kunnet lade sig gøre, da det ikke er umiddelbart muligt at fremskaffe relevante data der går tilbage i tiden.

**Indstilling:**

Det indstilles:

* At styregruppen tager orienteringen til efterretning.
* At styregruppen drøfter takstanalysen og herunder opsummeringen

**Bilag:**

* Kommissorium for udbygget analyse af takstudviklingen og økonomi på det specialiserede socialområde i region sjælland
* Takstanalyse Budget 2015 <http://rs17.dk/media/8853/takstanalyse_budget_2015_plus_udvidet_3__rs_analyse.pdf>

**Beslutning:**

* Styregruppen tog orienteringen til efterretning og drøftede takstanalysen og områdets udfordringer, det økonomiske pres og øget kapacitetsudnyttelse mv.:

*Beskrivelse af områdets udfordringer:*

* Borgere med mere komplekse problemstillinger
* Antalsmæssigt flere borgere med behov for støtte
* Højere kvalitetskrav fra Socialtilsynet og opfølgning på disse

*Det økonomiske pres*

* De samlede udgifter på det specialiserede socialområde er stigende
* På landsplan har KL prognosticeret at udgifterne til det specialiserede voksenområde forventes at lande 700 mio. kr. over budget – tendensen forventes også i Region Sjælland
* Takstinstrumentet kan medvirke til at overholde de økonomiske rammer

*Øget kapacitetsudnyttelse*

* Rationalisering ved at flere borgere støttes indenfor den samme økonomiske ramme vurderes at være en bedre løsning end takstnedsættelser
* Det foreslås derfor at belægningsprocenten i alle tilbud forhøjes så gennemsnittet forøges fra 95,39% i budget 2015 til 97% i budgettet for 2016
* Det betyder for den enkelte kommune at den gennemsnitlige belægningsprocent forhøjes med 1,6 procentpoint
* Andre instrumenter kan overvejes – f.eks. at man sænker den gennemsnitlige opholdstid på imidlertidige dagtilbud (paragraf 107)

*Styregruppen indstiller til K17, at det anbefales:*

* At belægningsprocenten i alle tilbud forhøjes så gennemsnittet forøges fra 95,39% til 97% i budgettet for 2016, hvilket betyder at den gennemsnitlige belægningsprocent forhøjes med 1,6 procentpoint for den enkelte kommune
* At andre instrumenter kan overvejes , f.eks. at man sænker den gennemsnitlige opholdstid på imidlertidige dagtilbud (paragraf 107)
* At takstinstrumentet kan medvirke til at overholde de økonomiske rammer

**10. Økonomi III: Økonomisk analyse af Voksenhandicapområdet**

**Baggrund:**

*Igangsættelse af analyse på Voksenområde for at undersøge og dokumentere stigningen, herunder stigningen på psykiatriområdet*.

På direktørmøde under Rammeaftaleregi i oktober 2014 var der enighed om at der generelt er stigende udgifter på voksenområdet herunder med voksende antal handicappede, vækst i dobbeltdiagnoser og problemer på boligområdet pga. førtidspensionsreformen mv.

Der var enighed om at igangsætte en analyse af voksenområdet for at undersøge og dokumentere denne stigning herunder på psykiatriområdet og både ift. mængde og pris.

I bilag er vedlagt regneark med spørgeskema vedr. tal i 2013 og forventninger for 2014 og 2015.

Spørgeskemaet er udarbejdet på den måde at det umiddelbart kan anvendes. Der er tilføjet formler, så det er kun felter med værdien ”0” (nul) der skal udfyldes.

**Indstilling:**

Det indstilles:

* At styregruppen tager orienteringen til efterretning.

**Bilag:**

* Spørgeskema til økonomisk analyse på voksenområdet

**Beslutning:**

* Styregruppen tog orienteringen til efterretning

**11. Rammeaftale 2014/2015 og proces for rammeaftale 2016.**

**Baggrund:**

I det følgende gives en status for arbejdet med fokusområderne for 2014, 2015 og proces for rammeaftale 2016

*Fokusområder 2014*

Fokusområderne for 2014 er: 1) Ministertema 2014: Godkendelse og tilsyn, 2) Senhjerneskadede herunder pensionsreformens betydning, 3) Metodeudvikling herunder evidens & effekt og med misbrugsområdet og nyspecialisering som mulige cases, 4) Psykiatriområdet herunder pensionsreformens betydning og 5) Forpligtende samarbejde herunder organisatorisk og økonomisk og med dobbeltdiagnoser og ADHD som mulige cases.

Ift. ministertemaet om godkendelse og tilsyn varetages dette af Socialtilsyn Øst og afrapporteres jf. lovgivningen i forbindelse med de årlige rammeaftaler, senest i styringsaftale 2015.

Ift. senhjerneskadede er gennemført et hjerneskadeprojekt 2013-2014, dels med en spørgeskemaundersøgelse som afdækker senhjerneshjerneskadeindsatsen ift Sundhedsstyrelsens krav i forløbsprogram og KLs anbefalinger og dels med en opfølgende workshop for hjerneskadekoordinatorer og projektledere. Styregrupppen har 14/11 godkendt arbejdsgruppens anbefalinger til den videre proces: Gentagelse af spørgeskemaundersøgelse som årlig opfølgning, Etablering af tværkommunale grupper på hjerneskadeområdet, udarbejdelse af tillæg til sundhedsaftalen (afventer spørgeskemaundersøgelse) og fælles kompetenceudvikling via nyetablerede kurser på UCSJ. Spørgeskemaundersøgelsen gentages januar/februar 2015.

Ift. metodeudvikling med misbrugsområdet som case er gennemført en analyse i 2014 om kvalitet og sammenhæng på misbrugsområdet i Region Sjælland som er fremlagt på styregruppemøde 12/9-2014**.** Misbrugsområdet fortsætter som fokusområde i rammeaftale 2015.

Ift. psykiatriområdet fortsætter dette som fokusområde i rammeaftale 2015.

Ift. forpligtende samarbejde ligger fokusområdet i forlængelse af arbejdet med de mest specialiserede tilbud. Konkret sker der en løbende overvågning via årlig afdækning af mest specialiserede tilbud (hvad der minimum skal samarbejdes om) og der er vedtaget en taskforceprocedure for håndtering af lukningstruede bevaringsværdige tilbud i styringsaftalen for 2015.

På styregruppemøde 12/9-2014 blev det besluttet at fokus er en udviklings- og samarbejdsdagsorden (som ikke er en task-forcemodel) og det er relevant med fokus på kvalitetsudvikling i samspil mellem bestiller og udbyder samt sikring af forbindelse til ekspertpanelets arbejde. Socialstyrelsens centrale udmeldinger peger på relevante samarbejdsområder og der er derfor afholdt to workshops om forpligtende samarbejde på hhv. synsområdet 15/12-2014 og hjerneskadeområdet 16/1-2015 jf.punkt 7.

*Fokusområder 2015*

Fokusområderne for 2015 er: 1) Ministertema 2015: Anbragte børn og unges undervisning/uddannelse, 2) Kontanthjælpsreformensbetydning for det specialiserede område og særlig fokus på de unge (15-25 år), 3) Metodeudvikling herunder evidens & effekt og med misbrugsområdet som case samt fokus på organisering & finansiering af udvikling, 4) Psykiatriområdet herunder pensionsreformens betydning og ungeområdet (15-25 år)

På direktørmøde 31/10 blev det foreslået at fokusområderne 2015 inddrager senfølger af alkoholmisbrug, unge med dobbeltdiagnoser, konsekvenser af de store reformer (førtidspension mv.) herunder for boligområdet og inddragelse af hele ungegruppen både ift. misbrug og psykiske problemer, hvilket styregruppen tog til efterretning

*Rammeaftale 2016*

I forbindelse med lovændringer på området er processen for rammeaftale 2016 og frem ændret. Udviklingsstrategi og styringsaftale har for rammeaftale 2016 samlet godkendelsesfrist 15/10-2015. Den samlede rammeaftale for 2016 forventes behandlet i styregruppen, K17 og KKR inden sommerferien og i kommunerne efter sommerferien. Ændringen betyder at processen ift. udviklingsstrategien ligger senere og herunder politikermødet som afholdes 17/4 jf. vedlagte mødeplan.

Ift. fokusområder 2016 blev der på direktørmøde 31/10 udtrykt ønske om få fokuserede fokusområder, som med fordel kunne opdeles over flere år

Sekretariatet har medio januar 2015 modtaget bidrag fra Grønlands hjemmestyre: KANUKOKAs og departementets rettelser/tilføjelser til aftalen for 2016, som er vedlagt i bilag.

**Indstilling:**

Det indstilles:

* At styregruppen tager orienteringen til efterretning

**Bilag:**

* Mødeplan 2015
* Endeligt bidrag fra Grønlands hjemmestyre til Rammeaftale 2016

**Beslutning:**

* Styregruppen tog orienteringen til efterretning

**12. Markedsmodning**

**Baggrund:**

Udbuddet af botilbud til mennesker med autisme og domsanbragte udviklingshæmmede har været offentliggjort. Arbejdsgruppen er ved at evaluere de indkomne tilbud.

*Orientering om status:*

Arbejdsgruppen er ved at evaluere de indkomne tilbud.

Evalueringen forventes at være afsluttet, således at de vindende leverandører kan få besked primo februar. Holbæk Kommune er opmærksom på, at der formentlig derefter vil være både positiv og negativ interesse fra interessenter – fx DI, DE, KL, LOS og at der er en mulighed for at pressen vil interessere sig for udbuddet.

Holbæk Kommune har parallelt med udbudsproceduren anmodet Ministeriet for Børn, Ligestilling, Integration og Sociale forhold om en udtalelse om rette hjemmel i serviceloven til, at en kommune kan stille pladser til rådighed for en anden kommune. Socialministeriet har den 3. december 2014 afgivet en udtalelse, som har givet anledning til yderligere spørgsmål fra Holbæk Kommune. KL er inddraget i dialogen med ministeriet.

**Indstilling:**

Det indstilles:

* At styregruppen tager orienteringen til efterretning.

**Beslutning:**

* Styregruppen tog orienteringen til efterretning
* Sagen sendes videre til K17

**13. Tilbudsportalen: Forslag til forenkling fra de midtjyske kommuner II**

**Baggrund:**

På styregruppemøde 12/9-2015 blev henvendelsen fra den administrative styregruppe i region Midt (DASSOS) drøftet. DASSOS anfører at de 19 midtjyske kommuner og Regionen oplever, at *”Tilbudsportalen udvikler sig i retning af større og mere komplicerede indberetninger, men uden den store anvendelighed i matchning af borgere og tilbud og DASSOS og anmoder* derfor om, at Styregruppen behandler sagen.

Styregruppen har behandlet sagen. Socialtilsyn Øst oplyste at man er midt i en proces herunder ift. brugergrænsefladen og der arbejdes med hvor mange oplysninger der skal være i Tilbudsportalen og kommunernes adgang til og brugergrænseflade ift. portalen. Styregruppen anerkender problematikken omkring tilbudsportalen og herunder mængden af oplysninger og kommunernes brug af portalen. Kommunerne skal kunne bruge portalen hvilket f.eks. kunne sikres ved at der var en særlig indgang for kommunerne f.eks. via flere brugerprofiler. Styregruppen besluttede at afvente resultatet af Socialtilsynets arbejde

Efterfølgende har Socialstyrelsen afholdt dialogmøde om tilbudsportalen i december 2014 jf. vedlagte dagsorden. På mødet var Rammeaftale Sjælland repræsenteret ved Sekretariatet.

På mødet blev sagen drøftet med udgangspunkt i Region Midts henvendelse og der var enighed om at arbejde videre med forenkling af indberetningerne og herunder med mulige to tidsforskudte indberetninger af hhv. basisoplysninger og udvidede oplysninger. Arbejdet fortsætter med deltagelse af Region Midt og Socialstyrelsen.

**Indstilling:**

Det indstilles:

* At styregruppen tager orienteringen til efterretning

**Bilag:**

* Henvendelse fra DASSOS

Dagsorden til dialogmøde om Tilbudsportalen og Socialtilsynet 11/12-2014

**Beslutning:**

* Styregruppen tog orienteringen til efterretning

**14. Opsigelse af Styringsaftale vedr. § 32-daginstitutionspladser i Køge Kommune II**

**Baggrund:**

Køge Kommune har pr. 13/10 fremsendt orientering til kommunerne om at man påtænker at opsige styringsaftalen vedrørende § 32 pladser i Køge Kommune. Det vil sige, at kommunen planlægger at ændre det eksisterende kategori 3 tilbud til et kategori 1 tilbud. Køge Kommune vil endvidere snarest inddrage den kommune og de forældre, der fortsat benytter det eksisterende tilbud, i det fremadrettede arbejde. Forslag til opsigelse af styringsaftalen forventes forelagt og besluttet i Køge Byråd ultimo november 2014, med virkning fra 31.08. 2015.

Køge kommune har pr. 7/1 meddelt at Byrådet i Køge Kommune på møde i december måned 2014 har truffet beslutning om, at reducere antallet af 32-pladser i dagtilbuddet Solstrålen fra nuværende 9 pladser til 5 pladser. Beslutningen har virkning fra 1.8 2015 på baggrund af vigende efterspørgsel efter pladserne. Med virkning fra 1.8 2015 vil 3 pladser være målrettet børn fra Køge Kommune, mens 2 pladser sælges til andre kommuner. Køge Kommune vil i forbindelse med indberetning til Rammeaftalen vedr. 2016 ændre tilbuddet fra kategori 3 til kategori 2 tilbud, med den konsekvens, at Køge Kommunes forsyningsforpligtelse reduceres.

Tilbuddet vil således stadig være omfattet af Styringsaftalen.

**Indstilling:**

Det indstilles:

* At styregruppen tager orienteringen til efterretning

**Beslutning:**

* Styregruppen tog orienteringen til efterretning

**15. Analyse af effektiv drift i Sociale tilbud**

**Baggrund:**

Regeringen og KL har i økonomiaftalen for 2014 aftalt, at der igangsættes en analyse, der skal afdække muligheder og barrierer i forhold til en mere effektiv drift og styring af sociale tilbud. Baggrunden for undersøgelsen er, at flere undersøgelser peger på, at der er betydelige forskelle i enhedsudgifter og takster på tværs af de sociale tilbud. Arbejdet gennemføres med deltagelse af KL, Ministeriet for Børn, Ligestilling, Integration og Sociale Forhold, Økonomi- og Indenrigsministeriet og Finansministeriet (formand). Analysen er igangsat januar 2015 med valg af konsulenthuset Deloitte, som skal gennemføre analysen. Analysen skal munde ud i en rapport, som kan indgå i forhandlingerne om kommunernes økonomi for 2016 (foråret 2015)

Det fremgår af aftalen om kommunernes økonomi for 2014, at ’socialområdet er kendetegnet ved mange mindre tilbud. Regeringen og KL er enige om vigtigheden af, at sociale tilbud drives og styres effektivt. På den baggrund igangsættes en analyse, der skal afdække muligheder og barrierer i forhold til en mere effektiv drift og styring af sociale tilbud’. Flere undersøgelser peger på, at der er betydelige forskelle i enhedsudgifter og takster på tværs af de sociale tilbud.  Eksempelvis viser en rapport fra KORA betydelige forskelle i de takster, kommunerne betaler for bo-tilbudspladser. Der vurderes dog at være behov for mere viden på området for at afgøre, hvad forskellene dækker over, herunder om der er potentiale for en mere effektiv drift af de sociale tilbud.

Der gennemføres på den baggrund en analyse af sociale tilbud. Analysen formål er at undersøge, hvad de eksisterende forskelle i priser og omkostninger dækker over og at identificere konkrete tiltag, som kan sikre en mere effektiv drift af de sociale tilbud i praksis. Analysearbejdet forventes overordnet set at munde ud i:

* Kortlægning af forskelle i priser og omkostninger på tværs af tilbud
* Analyse af årsagerne bag de fundne forskelle
* Konkrete forslag til at sikre en mere effektiv drift, herunder evt. justeringer af den eksisterende lovgivning

Analysen vil have fokus på tilbud til handicappede og sindslidende voksne efter servicelovens § 107 og § 108 samt lignende tilbud bestående af boliger efter almenboliglovens § 105 og støtte efter bl.a. § 85 i serviceloven samt opholdssteder og døgninstitutioner for udsatte og handicappede børn efter servicelovens § 66, stk. 1, nr. 5 og 6. Analysen skal tage højde for de nyeste og igangværende tiltag på området, eksempelvis det igangværende arbejde med en ny takstbekendtgørelse samt de nyoprettede socialtilsyn i regi af tilsynsreformen.

Analysen tilrettelægges med følgende hovedaktiviteter:

En tilbundsgående analyse af omkostningsstrukturen og relevante nøgletal for ca. 20-30 sociale tilbud (kommunale, regionale og private).

En nærmere analyse af driften på 10-12 udvalgte tilbud med henblik på bl.a. at afdække udgiftsdrivere, arbejdstilrettelæggelse og løbende styring på tilbuddet og i relationen mellem tilbuddet og forvaltningen centralt i kommunen. Analysen skal suppleres med konkrete erfaringer og cases på tiltag for bl.a. en mere effektiv drift.

Udarbejdelse af konkrete forslag til, hvordan der kan sikres en mere effektiv drift af sociale tilbud.

**Indstilling:**

Det indstilles:

* At styregruppen tager orienteringen til efterretning

**Beslutning:**

* Styregruppen tog orienteringen til efterretning

**16. Nyt fra K17**

**Baggrund:**

Der er afholdt møde med K17-repræsentanterne i styregruppen medio januar På mødet er drøftet det aktuelle og fremtidige rammeaftalearbejde forud for K17 seminaret ultimo januar.

På mødet er orienteret om det igangværende arbejde med fokusområder og økonomi og det kommende arbejde med rammeaftale 2016 og Socialstyrelsens centrale udmeldinger. Efterfølgende er drøftet rammeaftalearbejdet herunder ift. programmet for K17-seminaret jf. punktet om mål og planer for K17 i 2015: Strategiske fokuseringer i 2015, organisering af arbejdet og hensigtsmæssige arbejdsformer. Vedlagt er notat og plancher til K17 samt mødemateriale.

K17 holder næste møde 20/2-2015

Der vil på styregruppemødet blive givet en orientering

**Indstilling:**

Det indstilles:

* At styregruppen tager orienteringen til efterretning

**Bilag:**

* Notat til K17 (vedhæftet)
* Plancher til K17 (vedhæftet)
* Dagsorden seminar K17 (vedhæftet)
* Seminar for 17 – endelig program (vedhæftet)
* Netværksgrupper i KKR sjælland 2015, januar 2015 (vedhæftet)
* Principper for K17 arbejdsform (vedhæftet)

**Beslutning:**

* Styregruppen tog orienteringen til efterretning
* Følgende sager videresendes til K17: 5. Analyse af Kommunikationsområdet og Specialrådgivningen, 9.Takstanalyse budget 2015 og 12. Markedsmodning.

**17. Nyt fra KKR**

**Baggrund:**

KKR Sjælland afholder næste møde 2/3-2015.

Der vil på styregruppemødet blive givet en orientering

**Indstilling:**

* Det indstilles at styregruppen tager orienteringen til efteretning

**Beslutning:**

* Styregruppen tog orienteringen til efterretning
* Følgende sager videresendes til KKR : 5. Analyse af Kommunikationsområdet og Specialrådgivningen, 9.Takstanalyse budget 2015 og 12. Markedsmodning.

**18. Nyt fra Sekretariatet**

**19. Evt.**

Næste møde 13/3 i Næstved